Kwevoel 2010/10 Erkenning vir Thaba stoeiers | Suid-Afrikaanse Stoei
Kwevoel 2010/10 Erkenning vir Thaba stoeiers
November 10, 2010 deur stoei
Van die kleinste tot die grootste stoeier het trofeë ontvang tydens die prysuitdeling op Saterdag 13 November te LEPHALALE. Vlnr: Donovan Swanepoel, CW Humphries, Duncan Loubser, Gerhard Snyman en Estian Humphries. Agter vlnr: Michelle Snyman, AJ Becker, Anina Snyman en Karien Snyman.
LEPHALALE – Nege stoeiers van die Thabazimbi Stoeiklub is op Saterdag, 13 November, vereer vir hulle goeie prestasies tydens die 2010 Stoeitoernooie.
Volgens hul afrigter, Jaco Snyman het die stoeiers getrou geoefen en hard gewerk om die puik prestasies te verwerf.
Vir die toernooie wat op verskeie plekke aangebied was, soos Pietersburg, Potgietersrus, Ellisras en Benoni, moes die stoeiers vroeg opgestaan het om die lang afstande aan te durf. Die volgende stoeiers het bekers ontvang, Estian Humphries 'n tweedeplek seuns O/8, AJ Becker 'n derdeplek vir seuns O/10, Gerhard Snyman ontvang bekers vir O/10 eersteplek, meeste vordering en vir Provinsiale kleure, Donovan Swanepoel ontvang 'n derdeplek vir seuns O/11, Duncan Loubser 'n tweedeplek vir seuns O/11 en C W Humphries 'n eersteplek vir seuns O/11. Anina Snyman ontvang trofeë vir meisies derdeplek, meeste vordering en provinsiale kleure, Michelle Snyman ontvang trofeë vir 'n algehele tweedeplek vir meisies, beste Hoërskool stoeier, provinsiale kleure SA presidente en Kadet Protea kleure terwyl Karien Snyman 'n eersteplek vir dogters stoei en provinsiale kleure ontvang.